### Beslutning

Godkendt.

### Sagsfremstilling

## Resume og sagens baggrund

Parterne bag Iver Kjær 2017-2021 har pålagt kommunerne at nedbringe risikoen for pesticidforurening af grundvandet i Boringsnære Beskyttelsesområder (BNBO). Kommunalbestyrelsen har den 26. januar 2021 besluttet, at der er behov for grundvandsbeskyttende indsatser indenfor 115 BNBO’er, se bilag 1.

Ved yderlig gennemgang af BNBO’erne vurderer administrationen, at seks af de 115 BNBO’er kan undtages fra indsats, enten fordi boringerne forventes nedlagt, eller fordi der ikke er eller forventes erhvervsmæssig brug af pesticider på arealet. De 6 boringer benyttes til vandindvinding ved [adresse], Kærby Vandværk og [adresse].

## Indstillinger

Chefen for Plan, Byg og Miljø indstiller, at de seks BNBO som er beskrevet undtages for indsats og administrationen indmelder det til Miljøstyrelsen.

## Behandling

Teknik- og Miljøudvalget.

## Sagsfremstilling

Staten har udpeget BNBO for 134 vandboringer i Kalundborg Kommune. Inden for BNBO er der en øget risiko for forurening af grundvandet ved brug af pesticider, specielt ved uheld. Ved tidligere gennemgang af de udpegede BNBO blev 115 BNBO vurderet til at have behov for en grundvandsbeskyttende indsats, hvilket blev vedtaget på kommunalbestyrelsesmødet den 26. januar 2021. Vurderingerne baserede sig på en tværkommunal vurderingsmodel, hvor boringernes sårbarhed blev vurderet ud fra en række parametre så som borings sårbarhed, borings forsyningsmæssige rolle og arealanvendelsen i BNBO.

Vurderingerne af behovet for grundvandsbeskyttende indsats er dynamiske, da blandt andet vandværkets fremtid og arealanvendelsen kan ændre sig. På den baggrund fik Teknik- og Miljøudvalget i beslutningen af 26. januar 2021 delegation til at foretage ændringer i den samtidige vedtagende udpegning af BNBO med behov for grundvandsbeskyttende indsatser.

Administrationen har på baggrund af indmeldinger fra vandværkerne gennemgået udvalgte BNBO for, om der fortsat er behov for grundvandsbeskyttende indsatser. Administrationen finder, at der er grundlag for at ændre vurderingen for seks BNBO med begrundelserne beskrevet nedenfor.

*[adresse]*
[adresse] har efterspurgt en revurdering af to af deres tre boringer, Amalie Olesen. 196.312 og 196.434, se kortbilag 2. Vandværket oplyser at BNBO tilhørende disse boringer dækker en privat have hvor der ikke sker erhvervsmæssig brug af pesticider. Administrationen finder, at BNBO tilhørende boring DGU-nr. 196.312 primært dækker denne have, og kun i meget begrænset grad andre landbrugsarealer, og derfor godt kan undtages indsats. Administrationen finder, at BNBO tilhørende boring DGU-nr. 196.434 i væsentlig grad dækker landbrugsarealer, og derfor ikke bør undtages for indsats.

Administrationen indstiller, at BNBO tilknyttet boring DGU-nr. 196.312 (kortbilag 2) tilhørende [adresse] undtages for indsats, da der ikke sker erhvervsmæssig brug af pesticider, idet området anvendes til privat have.

*Havnsø Vandværk*
Havnsø Vandværk har efterspurgt en revurdering af to af deres syv boringer, DGU-nr. 197.199 og 197.250, se kortbilag 3. Vandværket oplyser at BNBO tilhørende disse boringer dækker privat bebyggelse hvor der ikke sker erhvervsmæssig brug af pesticider. Administrationen finder, at vurderingen fra januar 2021 er fejlbehæftet og bør tilrettes.

Yderligere har [adresse] oplyst at de forventer at sløjfe boring DGU-nr. 197.422. Administrationen finder det derfor ikke formålstjenesteligt at der laves en grundvandsbeskyttende indsats ved boringen.

Administrationen indstiller derfor, at de overlappende BNBO tilknyttet boring DGU-nr. 197.199 og 197.250 (kortbilag 3) tilhørende [adresse] undtages for indsats, da der ikke sker erhvervsmæssig brug af pesticider, idet området anvendes til privat bebyggelse og at BNBO tilknyttet boring DGU-nr. 197.422 (kortbilag 3) tilhørende Havnsø Vandværk undtages for indsats, da boringen forventes sløjfet i nærmest fremtid.

*Kærby Vandværk*
Kærby Vandværk oplyser, at bestyrelsen arbejder for, at forsyningsområdet overtages af et andet vandværk, og [adresse] nedlægges indenfor 3-5 år. Vandværket har sendt referater fra møder som dokumentation for arbejdet. Vandværkets bestyrelse indstiller på den baggrund, at deres boringer (se kortbilag 4) undtages for behov for indsats, da de ikke finder det formålstjenesteligt at lave en indsats for boringer, der forventes snarligt lukket. At boringerne forventes lukket indenfor 3-5 år er et validt argument for at undtage disse for indsats.

Administrationen indstiller, at BNBO tilknyttet boring DGU-nr. 203.513 og 203.91B (kortbilag 4) tilhørende Kærby Vandværk undtages for indsats da vandværket forventes nedlagt inden for de næste 3-5 år

*Andre vandværker*
Administrationen har gennemgået BNBO for boringerne tilhørende [adresse] og [adresse]. Der er ikke fundet god begrundelse for at ændre, at der er behov for indsats ved disse boringer. Der er på den baggrund ikke indstillet ændringer heraf.

## Økonomiske konsekvenser

Ingen.